Document ID: 32012R0637

РЕГЛАМЕНТ ЗА ИЗПЪЛНЕНИЕ (ЕС) № 637/2012 НА КОМИСИЯТА
от 13 юли 2012 година
за изменение за Регламент за изпълнение (ЕС) № 540/2011 по отношение на условията за одобрение на активните вещества железен сулфат, обонятелни репеленти от животински или растителен произход/сурово талово масло и обонятелни репеленти от животински или растителен произход/смолисто талово масло
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2, буква в) от него,
като има предвид, че:
(1)
Активните вещества железен сулфат, обонятелни репеленти от животински или растителен произход/сурово талово масло и обонятелни репеленти от животински или растителен произход/смолисто талово масло са включени в приложение I към Директива 91/414/ЕИО на Съвета (2) с Директива 2008/127/ЕО на Комисията (3) в съответствие с процедурата, предвидена в член 24б от Регламент (ЕО) № 2229/2004 на Комисията от 3 декември 2004 г. относно определяне на допълнителни подробни правила за изпълнение на четвъртия етап на работната програма, посочена в член 8, параграф 2 от Директива 91/414/ЕИО на Съвета (4). След замяната на Директива 91/414/ЕИО с Регламент (ЕО) № 1107/2009 тези вещества се считат за одобрени съгласно същия регламент и са изброени в част А от приложението към Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (5).
(2)
В съответствие с член 25а от Регламент (ЕО) № 2229/2004 на 16 декември 2011 г. Европейският орган за безопасност на храните, наричан по-долу „органът“, представи на Комисията своите становища относно проектите на доклади за преглед на железен сулфат (6), обонятелни репеленти от животински или растителен произход/сурово талово масло (7) и обонятелни репеленти от животински или растителен произход/смолисто талово масло (8). Проектите на доклади за преглед и становищата на органа бяха разгледани от държавите членки и Комисията в рамките на Постоянния комитет по хранителната верига и здравето на животните и бяха финализирани на 1 юни 2012 г. под формата на доклади на Комисията за преглед на железен сулфат, обонятелни репеленти от животински или растителен произход/сурово талово масло и обонятелни репеленти от животински или растителен произход/смолисто талово масло.
(3)
Органът оповести на нотификаторите становището си относно железен сулфат, обонятелни репеленти от животински или растителен произход/сурово талово масло и обонятелни репеленти от животински или растителен произход/смолисто талово масло, а Комисията ги прикани да представят коментарите си по докладите за преглед.
(4)
Потвърждава се, че активните вещества железен сулфат, обонятелни репеленти от животински или растителен произход/сурово талово масло и обонятелни репеленти от животински или растителен произход/смолисто талово масло следва да бъдат считани за одобрени съгласно Регламент (ЕО) № 1107/2009.
(5)
В съответствие с член 13, параграф 2 от Регламент (ЕО) № 1107/2009 във връзка с член 6 от същия регламент и с оглед на съвременните научно-технически познания е необходимо да се изменят условията за одобрение на железен сулфат, обонятелни репеленти от животински или растителен произход/сурово талово масло и обонятелни репеленти от животински или растителен произход/смолисто талово масло. Целесъобразно е по-конкретно да се изиска допълнителна потвърждаваща информация по отношение на посочените активни вещества.
(6)
Поради това приложението към Регламент (ЕС) № 540/2011 следва да бъде съответно изменено.
(7)
Следва да се предвиди разумен срок, преди да започне да се прилага настоящият регламент, за да се даде възможност на държавите членки, нотификаторите и притежателите на разрешения за продукти за растителна защита да се съобразят с изискванията, произтичащи от изменението на условията за одобрение.
(8)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Част А от приложението към Регламент за изпълнение (ЕС) № 540/2011 се изменя в съответствие с приложението към настоящия регламент.
Член 2
При необходимост, до 1 май 2013 г. държавите членки изменят или оттеглят в съответствие с Регламент (ЕО) № 1107/2009 съществуващите разрешения за продукти за растителна защита, съдържащи активните вещества обонятелни репеленти от животински или растителен произход/сурово талово масло, за да се съобразят с приложението към настоящия регламент.
Член 3
Настоящият регламент влиза в сила на двадесетия ден след публикуването му в Официален вестник на Европейския съюз.
Той се прилага от 1 ноември 2012 г.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 13 юли 2012 година.

Labels: 3
6